
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรพนักงานจ้างทั่วไป
สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช
********************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างทั่วไป

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์ และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘,ข้อ ๑๙ และข้อ ๒๐ จึงประกาศรับสมัคร  เพื่อการสรรหาและเลือกสรรบุคคลเป็นพนักงานจ้างทั่วไป สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช ในตำแหน่งและอัตรา ดังต่อไปนี้

ข้อ ๑ ประเภทของพนักงานจ้างทั่วไป

           สังกัดสำนักงาน ปลัด อบต.


       ตำแหน่ง  ยาม


จำนวน   ๑   อัตรา

ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.- 

        ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า  ๑๘  ปี  และไม่เกิน  ๖๐  ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ
                                   จิตฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วน
                                   ตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงาน
                                   บุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไข
                                   เพิ่มเติม ข้อ ๖ (๕) ดังนี้

     

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง


     
๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
                                   พรรคการเมือง


     
๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญาเว้น
                                   แต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงาน
                                   อื่นของรัฐ


     
๙. ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่น
                                   ของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
                  ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด แนบท้ายประกาศรับสมัครสรรหาและเลือกสรรนี้ ( ผนวก ก. )

ข้อ ๓. ระยะเวลาการจ้างและค่าตอบแทน
 
         พนักงานจ้างทั่วไป ผู้ที่ได้รับการเลือกสรร จะได้รับการจ้างตามลำดับในบัญชีผู้ที่ได้รับการเลือกสรรพนักงานจ้าง การทำสัญญาจ้างไม่เกินคราวละ  ๑  ปี   


     
สังกัดสำนักงานปลัดองค์การบริหารส่วนตำบลเสาเภา


ตำแหน่ง ยาม





   


 - ค่าตอบแทนเดือนละ ๕,๓๔๐.- บาท  ค่าครองชีพเดือนละ ๓,๖๖๐.- บาท รวม ๙,๐๐๐.- บาท

ข้อ ๔. กำหนดวัน  เวลา และสถานที่รับสมัคร

        กำหนดวันรับสมัคร ตั้งแต่วันที่ ๑7 – ๒6 กันยายน ๒๕๕6 เวลา 09.๐๐ – ๑๖.๓๐ น. ให้ผู้ประสงค์จะสมัครฯ ขอใบสมัครและยื่นใบสมัคร ณ สำนักงานปลัดฯ  องค์การบริหารส่วนตำบลเสาเภา อำเภอสิชล  จังหวัดนครศรีธรรมราช สอบถามรายละเอียดได้ที่ เบอร์โทรศัพท์ ๐๗๕-๓๖๗-๓๒๖ ในวันและเวลาราชการ      หรือ www.saophao.go.th 

ข้อ ๕. เอกสารและหลักฐานที่ต้องนำมายื่นพร้อมใบสมัคร

        ผู้สมัครต้องยื่นใบสมัครด้วยตัวเอง โดยการกรอกรายละเอียดลงในใบสมัครให้ถูกต้อง พร้อมทั้งนำเอกสารฉบับจริงและสำเนารับรองความถูกต้อง อย่างละ  ๑  ชุด  มายื่นในวันสมัครดังต่อไปนี้


     ๕.๑ สำเนาวุฒิการศึกษา หรือสำเนาระเบียนแสดงผลการเรียน  จำนวน   1  ฉบับ


     ๕.๒ สำเนาทะเบียนบ้าน   จำนวน  ๑  ฉบับ 



     ๕.๓ สำเนาบัตรประจำตัวประชาชน  จำนวน  ๑  ฉบับ

  


     ๕.๕ ภาพถ่ายหน้าตรง ไม่สวมหมวก และไม่ใส่แว่นตาดำ ขนาด ๓ x ๔ (ขนาด ๑ นิ้ว)
                                ถ่ายครั้งเดียวไม่เกิน  ๖  เดือน  จำนวน  ๓  รูป นับถึงวันสมัคร 
                                (เขียนชื่อ – สกุลตำแหน่งไว้หลังรูปด้วยตัวบรรจง) 


     ๕.๖ ใบรับรองแพทย์ (แพทย์ออกให้ไม่เกิน ๑ เดือน) แสดงว่าไม่เป็นโรคต้องห้ามตาม
                                ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์
                                และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 
                                ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕)  จำนวน  ๑  ฉบับ


     ๕.๗ หลักฐานอื่น ๆ เช่น  หลักฐานการเปลี่ยนชื่อ - นามสกุล ทะเบียนสมรส  (ถ้ามี)
                                จำนวน  ๑  ฉบับ

สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและมีคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลเสาเภา จะถือว่าเป็นผู้ขาดคุณสมบัติในการสมัครและไม่มีสิทธิได้รับการบรรจุและแต่งตั้งให้ดำรงตำแหน่ง

ข้อ ๖. ค่าธรรมเนียมการสมัคร

         องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท ทุกตำแหน่ง (ค่าธรรมเนียมการสมัครจะไม่จ่ายคืนให้ไม่ว่ากรณีใด)

ข้อ ๗. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ ๒7 กันยายน ๒๕๕6 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช

ข้อ ๘. วัน เวลา และสถานที่สอบ

         องค์การบริหารส่วนตำบลเสาเภา จะดำเนินการสอบเพื่อเลือกสรร ในวันที่ 30 กันยายน ๒๕๕๖ ตั้งแต่เวลา ๐๙.๐๐ – 12.00 น. ณ ที่ทำการองค์การบริหารส่วนตำบลเสาเภา แต่งกายให้สุภาพเรียบร้อย       สวมเสื้อ กางเกงโดยสอดชายเสื้อไว้ในกางเกง สวมรองเท้าหุ้มส้น ประพฤติตนเป็นสุภาพชน และนำบัตรประจำตัวประชาชน และบัตรประจำตัวสอบพนักงานจ้างไปในวันสอบด้วย
หากผู้ใดไม่ปฏิบัติตามระเบียบเกี่ยวกับการสอบ หรือทุจริต หรือพยายามทุจริต อาจไม่ได้รับอนุญาตให้เข้าสอบ 

ข้อ ๙. หลักเกณฑ์และวิธีการเลือกสรร

            คณะกรรมการดำเนินการสรรหาและเลือกสรร จะดำเนินการโดยวิธีการสอบสัมภาษณ์ ซึ่งพิจารณาจากประวัติส่วนตัว ประวัติการทำงาน ความคิดริเริ่ม และคุณลักษณะอื่น ๆ ที่จำเป็นต่อการปฏิบัติงาน พฤติกรรมที่ปรากฏทางอื่นของผู้เข้าสอบ ความเหมาะสมในด้านต่าง ๆ เช่น การใช้ภาษา อุปนิสัย อารมณ์ ทัศนคติ  จริยธรรมและคุณธรรม ปฏิภาณไหวพริบ บุคลิกภาพ 

ข้อ ๑๐. เกณฑ์การตัดสิน
                ผู้ผ่านเกณฑ์  ต้องได้คะแนนรวมไม่ต่ำกว่า   ๖๐   คะแนน

ข้อ ๑๑. การขึ้นบัญชีผู้สอบแข่งขันได้


11.1 การขึ้นบัญชีผู้ผ่านการเลือกสรรเป็นพนักงานจ้าง องค์การบริหารส่วนตำบลเสาเภา       จะเรียงลำดับจากผู้ได้คะแนนรวมสูงสุดลงมาตามลำดับถึงต่ำสุด ในกรณีที่ผู้สอบได้คะแนนเท่ากันก็ให้ผู้ที่ได้รับ    เลขประจำตัวสอบก่อนเป็นผู้อยู่ในลำดับที่สูงกว่า


11.2 บัญชีรายชื่อผู้ผ่านการเลือกสรรเป็นพนักงานจ้าง มีระยะเวลาไม่เกิน 1 ปี นับแต่วันที่ขึ้นบัญชี แต่ถ้ามีการเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรใหม่แล้วบัญชีผู้ผ่านการเลือกสรรในครั้งก่อนเป็นอันยกเลิก

11.3 กรณีที่มีผู้ผ่านการเลือกสรรมากกว่าจำนวนอัตราว่าง และภายหลังมีอัตราว่างในงานลักษณะเดียวกันหรือคล้ายคลึงกัน ซึ่งองค์การบริหารส่วนตำบลเสาเภา พิจารณาแล้วเห็นว่าสามารถใช้บุคคลที่มีสมรรถนะในเรื่องเดียวกัน นายกองค์การบริหารส่วนตำบลเสาเภาโดยความเห็นชอบของคณะกรรมการพนักงานส่วนตำบลจังหวัดนครศรีธรรมราช อาจพิจารณาจัดจ้างผู้ผ่านการเลือกสรรจากบัญชีผู้ผ่านการเลือกสรรที่ยังไม่หมดอายุก็ได้

ข้อ ๑๒. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบแข่งขันได้และได้รับการจ้าง           ในวันที่ 1 ตุลาคม ๒๕๕๖  ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช และ www.saophao.go.th  


ข้อ ๑๓. การทำสัญญาจ้าง


ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา  
     พนักงานจ้างทั่วไป มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบจากผู้บริหาร  
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้  และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ  ณ  วันที่   ๑0  เดือน  กันยายน  พ.ศ. ๒๕๕6
            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา  ลงวันที่ ๑0 กันยายน ๒๕๕6

พนักงานจ้างทั่วไป  ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง  ยาม
หน้าที่ความรับผิดชอบและลักษณะงานที่ปฏิบัติ


ปฏิบัติหน้าที่อยู่ยามเฝ้าสถานที่ ดูแลรับผิดชอบทรัพย์สินของทางราชการ ตรวจสอบความเรียบร้อยในบริเวณสถานที่ราชการ และปฏิบัติหน้าที่อื่นที่ได้รับมอบหมาย
คุณสมบัติเฉพาะสำหรับตำแหน่ง
  

๑. เพศชาย
                  
๒. ไม่จำกัดวุฒิการศึกษา มีความสามารถเหมาะสมกับการปฏิบัติงานในหน้าที่
อัตราค่าตอบแทนที่จะได้รับ    
 

ได้รับค่าตอบแทนเดือนละ   ๕,๓๔๐   บาท













